

**H O T Ă R Â R E**

**pentru modificarea Hotărârii Consiliului Județean Cluj nr. 68/2021 privind validarea nominală a membrilor Autorităţii Teritoriale de Ordine Publică Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 7 din ­­­­­­­­­­­­­­18.01.2024 pentru modificarea Hotărârii Consiliului Județean Cluj nr. 68/2021 privind validarea nominală a membrilor Autorităţii Teritoriale de Ordine Publică Cluj, propus de de Preşedintele Consiliului Judeţean Cluj, domnul Tişe Alin, care este însoţit de Referatul de aprobare cu nr. 2311/17.01.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 2377/2024 şi de Avizul cu nr. 2311 din 23.01.2024 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Adresa Inspectoratului de Jandarmi Judeţean ”Alexandru Vaida Voevod” Cluj cu numărul 2910512/2024, înregistrată la Consiliul Judeţean Cluj cu numărul 1973/16.01.2024;
* Adresa Inspectoratului pentru Situaţii de Urgenţă “Avram Iancu” Cluj cu numărul 3612831/17.01.2024, înregistrată la Consiliul Judeţean Cluj cu numărul 2286/17.01.2024;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 61 – 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 139 și ale art. 142 – 153 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 170/2020, republicată;

În conformitate cu prevederile:

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 17 din Legea privind organizarea şi funcţionarea Poliţiei Române nr. 218/2002, republicată, cu modificările şi completările ulterioare;
* art. 5 și ale art. 7 - 9 din Hotărârea Guvernului nr. 787/2002 privind aprobarea Regulamentului de organizare şi funcţionare a Autorităţii Teritoriale de Ordine Publică Cluj;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. I.** Se constată pierderea calităţii de membru în Autoritatea Teritorială de Ordine Publică Cluj a domnului colonel Maxim Cristian, întrucât acesta nu mai îndeplineşte funcţia care a determinat desemnarea sa în această calitate.

**Art. II.** Se validează, în calitate de membru în Autoritatea Teritorială de Ordine Publică Cluj, domnul colonel Fechete Claudiu-Gabriel – şef al Inspectoratului de Jandarmi Judeţean ”Alexandru Vaida Voevod” Cluj;

**Art. III.** Se constată pierderea calităţii de membru în Autoritatea Teritorială de Ordine Publică Cluj a domnului general de brigadă Moldovan Ion, întrucât acesta nu mai îndeplineşte funcţia care a determinat desemnarea sa în această calitate.

**Art. IV.** Se validează, în calitate de membru în Autoritatea Teritorială de Ordine Publică Cluj, domnul colonel Drîndă Gabriel – şef al Inspectoratului pentru Situaţii de Urgenţă ”Avram Iancu” Cluj.

**Art. V.** Hotărârea Consiliului Judeţean Cluj nr. 68/2021 privind validarea nominală a membrilor Autorităţii Teritoriale de Ordine Publică Cluj, cu modificările aduse prin Hotărârile Consiliului Județean Cluj cu nr. 120/2021, nr. 161/2021, nr. 53/2022, nr. 84/2022, nr. 148/2022, nr. 164/2022 și nr. 215/2022, se modifică după cum urmează:

1. Articolul 1se modifică şi are următorul conținut:

”**Art. 1.** Se validează în calitate de membri ai Autorităţii Teritoriale de Ordine Publică Cluj următoarele persoane:

1. doamna Forna Maria – consilier judetean;
2. doamna Marchis Angela Felicia – consilier judetean;
3. domnul Drăghici Dumitru – consilier judetean;
4. domnul Lőrinczi Zoltan-László – consilier judetean;
5. domnul Cordoș Alexandru – consilier judetean;
6. doamna Muscă Elena – consilier judetean;
7. domnul Morar Ignat – reprezentant al comunității;
8. domnul Morar Ioan – reprezentant al comunității;
9. domnul Aurel Roșianu – reprezentant al comunității;
10. domnul Tasnádi István-Szilárd – subprefect al Județului Cluj;
11. domnul subcomisar de poliție Moldovan Gelu Ionuț – reprezentat al Corpului Naţional al Poliţiştilor Cluj;
12. domnul comisar șef Mihai Rus – Inspector şef al Inspectoratului de Poliţie Judeţean Cluj;
13. domnul colonel Drîndă Gabriel – Inspector şef al Inspectoratului pentru Situaţii de Urgenţă ”Avram Iancu” Cluj;
14. domnul colonel Fechete Claudiu-Gabriel – Inspector şef al Inspectoratului de Jandarmi Judeţean ”Alexandru Vaida Voevod” Cluj;
15. domnul Bonţidean Marcel Nicu – Director general al Direcţiei Generale Poliţia Locală Cluj-Napoca.”

**Art. VI.** Prezenta hotărâre se comunică Direcției Administrație și Relații Publice-Serviciul Administrație Publică, ATOP; persoanelor nominalizate la art. I - IV; precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 11 din 31 ianuarie 2024**

*Prezenta hotărâre a fost adoptată cu 36 de voturi “pentru”, fiind astfel respectate prevederile legale privind majoritatea de voturi necesară.*